Побуна на броду Баунти
Побуна на броду Баунти десила се у јужном Пацифику 28. априла 1789. Незадовољна посада, на челу са замеником-поручником Флечером Кристјаном, преузели су контролу над бродом од свог поручника Вилијама Блаја и оставили њега и још 18 лојалиста у чамцу на отвореном мору. Побуњеници су се населили на Тахитију или на острву Питкерн. Блај је у међувремену у чамцу завршио путовање од више од 3.500 наутичких миља (6.500 km) пре него што је стигао на сигурно и започео процес привођења побуњеника пред лице правде.